
Ministru kabineta noteikumi Nr. 370
Rīgā 2025. gada 17. jūnijā (prot. Nr. 24 37. §)
Grozījumi Ministru kabineta 2018. gada 26. jūnija noteikumos Nr. 355 "Ārpusģimenes aprūpes atbalsta centra noteikumi"
Izdoti saskaņā ar Bērnu tiesību aizsardzības likuma
36.1 panta trešo un ceturto daļu
· Izdarīt Ministru kabineta 2018. gada 26. jūnija noteikumos Nr. 355 "Ārpusģimenes aprūpes atbalsta centra noteikumi" (Latvijas Vēstnesis, 2018, 129. nr.; 2021, 248. nr.; 2022, 30., 195., 248. nr.; 2023, 44., 63. nr.) šādus grozījumus:
· 1. Izteikt 1.1. apakšpunktu šādā redakcijā:
· "1.1. nosaka kritērijus ārpusģimenes aprūpes atbalsta centra (turpmāk – atbalsta centrs) izveidei, atbalsta centra statusa piešķiršanas kārtību, kā arī prasības atbalsta centram;".
· 2. Izteikt 3. punktu šādā redakcijā:
· "3. Lai nodrošinātu šajos noteikumos atbalsta centram noteikto prasību izpildes pārraudzību, Bērnu aizsardzības centrs (turpmāk – centrs):
· 3.1. slēdz ar atbalsta centru līgumu par finansiālu atbalstu ārpusģimenes aprūpes pakalpojuma sniegšanā. Līgumā iekļauj ārpusģimenes aprūpes pakalpojuma pārraudzības un informācijas aprites kārtību, finanšu un statistikas pārskatu iesniegšanas nosacījumus, kā arī citus pakalpojuma sniegšanai būtiskus nosacījumus;
· 3.2. piešķir ārpusģimenes aprūpes pakalpojuma nodrošināšanai un administrēšanai paredzētos valsts budžeta līdzekļus;
· 3.3. piešķir valsts budžeta līdzekļus ar atbalsta centra izveidošanu un iekārtošanu saistīto izdevumu vienreizējai kompensēšanai, ievērojot šajos noteikumos minētās prasības un kārtību."
· 3. Izteikt 4. punktu šādā redakcijā:
· "4. Šo noteikumu 12. punktā minēto pakalpojumu nodrošināšanai un atbalsta centra pakalpojuma administrēšanai paredzētos valsts budžeta līdzekļus nosaka un piešķir centrs atbilstoši likumā par gadskārtējo valsts budžetu šiem mērķiem paredzētajiem līdzekļiem."
· 4. Izteikt II nodaļas nosaukumu šādā redakcijā:
· "II. Atbalsta centra statusa piešķiršanas kārtība".
· 5. Izteikt 5. punktu šādā redakcijā:
· "5. Komersants, biedrība vai nodibinājums, kas vēlas iegūt atbalsta centra statusu (turpmāk – iesniedzējs), iesniedz centrā iesniegumu par atbalsta centra statusa piešķiršanu. Iesniegumā norāda šādu informāciju:
· 5.1. nosaukums;
· 5.2. reģistrācijas numurs;
· 5.3. juridiskā adrese un oficiālā elektroniskā adrese;
· 5.4. kontaktinformācija (tālruņa numurs un elektroniskā pasta adrese);
· 5.5. tīmekļvietne (ja iesniedzējam tāda ir izveidota);
· 5.6. iesniedzēja struktūrvienības adrese, kurā nodrošinās ārpusģimenes aprūpes atbalsta centra pakalpojumu."
· 6. Svītrot 7. punktu.
· 7. Izteikt 8. punktu šādā redakcijā:
· "8. Centrs izskata iesniegumu par atbalsta centra statusa piešķiršanu un pieņem vienu no šādiem lēmumiem:
· 8.1. par atbalsta centra statusa piešķiršanu;
· 8.2. par atteikumu piešķirt atbalsta centra statusu."
· 8. Izteikt 9. punktu šādā redakcijā:
· "9. Centrs triju darbdienu laikā pēc šo noteikumu 8. punktā minētā lēmuma pieņemšanas par to rakstveidā paziņo iesniedzējam."
· 9. Izteikt 10. punktu šādā redakcijā:
· "10. Šo noteikumu 8. un 18. punktā minēto lēmumu var apstrīdēt, iesniedzot attiecīgu iesniegumu centra vadītājam. Centra vadītāja lēmumu var pārsūdzēt Administratīvā procesa likumā noteiktajā kārtībā."
· 10. Izteikt 10.1 punktu šādā redakcijā:
· "10.1 Atbalsta centra vadītājam ir pienākums 10 darbdienu laikā informēt centru par atbalsta centra darbības izbeigšanu vai apturēšanu, vai izmaiņām tā juridiskajā statusā, iesniedzot rakstveida iesniegumu par izmaiņām un izmaiņas apliecinošus dokumentus."
· 11. Izteikt 11. punktu šādā redakcijā:
· "11. Centrs nodrošina informācijas uzkrāšanu par tiem komersantiem, biedrībām vai nodibinājumiem, kuriem piešķirts vai atcelts atbalsta centra statuss. Informāciju uzkrāj Labklājības ministrijas pārziņā esošajā valsts informācijas sistēmā "Valsts sociālās politikas monitoringa informācijas sistēma" (turpmāk – informācijas sistēma)."
· 12. Izteikt 12.2. apakšpunktu šādā redakcijā:
· "12.2. nodrošina mācības personām, kuras vēlas iegūt audžuģimenes vai specializētās audžuģimenes statusu atbilstoši ar centru saskaņotajai mācību programmai;".
· 13. Izteikt 12.2.1 apakšpunktu šādā redakcijā:
· "12.2.1 nodrošina personām, kuras bāriņtiesa ir atzinusi par atbilstošām aizbildņa pienākumu pildīšanai vai iecēlusi par aizbildni, mācības atbilstoši ar centru saskaņotajai aizbildņu mācību programmai;".
· 14. Izteikt 12.3. apakšpunktu šādā redakcijā:
· "12.3. nodrošina mācības potenciālajiem adoptētājiem atbilstoši ar centru saskaņotajai mācību programmai;".
· 15. Izteikt 12.5.1 apakšpunktu šādā redakcijā:
· "12.5.1 iesniedz bāriņtiesai informāciju par mācību programmas apguvi, personas raksturojumu un viņas sniegto kompetenču pašvērtējumu, psihologa atzinumu, kas nepieciešams lēmuma pieņemšanai par personas piemērotību adoptētāja statusam, un apliecību, ja persona sekmīgi apguvusi mācību programmu;".
· 16. Izteikt 12.13. apakšpunktu šādā redakcijā:
· "12.13. nodrošina psihologa konsultācijas un atbalsta grupas adoptētājiem, aizbildņiem, viesģimenēm un pēc bāriņtiesas pieprasījuma sniedz psihologa atzinumu;".
· 17. Papildināt ar 12.20. apakšpunktu šādā redakcijā:
· "12.20. nodrošina atbalsta pasākumus audžuģimenēs vai specializētajās audžuģimenēs ievietoto bērnu veselības uzlabošanai, attīstībai un prasmju pilnveidošanai, pamatojoties uz ārstniecības personas vai atbalsta centra  sociālā darbinieka izvērtējumu un ierakstu bērnu individuālās attīstības plānā;".
· 18. Papildināt ar 12.21. apakšpunktu šādā redakcijā:
· "12.21. pieprasa ziņas no bāriņtiesas par pieņemtajiem lēmumiem adopcijas, aizbildnības un audžuģimeņu jomā, lai savlaicīgi uzsāktu vai izbeigtu pakalpojumu un atbalsta sniegšanu."
· 19. Izteikt IV nodaļas nosaukumu šādā redakcijā:
· "IV. Nosacījumi valsts finansējuma piešķiršanai atbalsta centram un finansējuma apmērs".
· 20. Izteikt 16. punktu šādā redakcijā:
· "16. Centrs atbilstoši atbalsta centra izveides un iekārtošanas izmaksām piešķir atbalsta centram vienreizēju atbalsta centra izveides un iekārtošanas izdevumu kompensāciju, bet ne vairāk kā 10 000 euro apmērā, ja:
· 16.1. atbalsta centram ir spēkā esošs šo noteikumu 3.1. apakšpunktā minētais līgums;
· 16.2. atbalsta centram ir ne mazāk kā 50 spēkā esošas šo noteikumu 13. punktā minētās vienošanās un ne mazāk kā 10 šo noteikumu 14. punktā minētie līgumi par atlīdzības par specializētās audžuģimenes pienākumu pildīšanu un vienreizējas mājokļa iekārtošanas kompensācijas izmaksu;
· 16.3. atbalsta centram vismaz deviņus mēnešus pirms šo noteikumu 17. punktā minēto dokumentu iesniegšanas centrs ir piešķīris atbalsta centra statusu."
· 21. Izteikt 17. punktu šādā redakcijā:
· "17. Lai saņemtu atbalsta centra izveides un iekārtošanas izdevumu kompensāciju, pakalpojuma sniedzējs centrā iesniedz iesniegumu par atbalsta centra izveides un iekārtošanas izdevumu kompensācijas saņemšanu. Iesniegumam pievieno ēku vai telpu remontdarbu, mēbeļu, iekārtu, tai skaitā datortehnikas, iegādes izdevumu tāmi, kā arī citu ar telpu un pieejamo resursu pielāgošanu pakalpojuma nodrošināšanai saistīto izdevumu tāmi. Pēc centra pieprasījuma pakalpojuma sniedzējs pievieno minētajam iesniegumam ēku vai telpu remontdarbu, mēbeļu, iekārtu, tai skaitā datortehnikas, iegādes izdevumu tāmē norādītos izdevumus attaisnojošus dokumentus (remontdarbu un citu pakalpojumu līgumi, rēķini, darbu pieņemšanas un nodošanas akti, preču pavadzīmes, čeki un citi izdevumus apliecinoši dokumenti)."
· 22. Izteikt 18. punktu šādā redakcijā:
· "18. Centrs izskata šo noteikumu 17.  punktā minēto iesniegumu, izvērtē izdevumu atbilstību un nepieciešamību šo noteikumu 12. punktā minētā un atbalsta centra pieteiktā pakalpojuma sniegšanai, kā arī pieņem vienu no šādiem lēmumiem: 
· 18.1. vienreizējas atbalsta centra izveides un iekārtošanas izdevumu kompensācijas piešķiršanu un tās apmēru;
· 18.2. atteikumu piešķirt pakalpojuma sniedzējam vienreizēju atbalsta centra izveides un iekārtošanas izdevumu kompensāciju, norādot lēmuma pamatojumu un tā apstrīdēšanas kārtību."
· 23. Izteikt 19. punktu šādā redakcijā:
· "19. Centrs vienreizēju atbalsta centra izveides un iekārtošanas izdevumu kompensāciju atbalsta centram izmaksā mēneša laikā no šo noteikumu 18.1. apakšpunktā minētā lēmuma pieņemšanas dienas."
· 24. Izteikt 22. punktu šādā redakcijā:
· "22. Kārtību, kādā sniedz pārskatu par pakalpojuma sniegšanu, un pārskata sniegšanas termiņu nosaka šo noteikumu 3.1. apakšpunktā minētajā līgumā. Līgumā paredz, ka pakalpojuma administrēšanas izdevumiem paredzētie līdzekļi nepārsniedz apmēru, ko aprēķina, izmantojot šādu formulu:
·  
· F = A + B + C + D, kur
· 
· F – atbalsta centra pakalpojuma administrēšanai novirzāmie finanšu līdzekļi;
· 
· A – līdzekļi, kas nepārsniedz 20 % no finansējuma apmēra, kas plānots ģimeņu un audžuģimeņu mācībām un sagatavošanai līdz bāriņtiesas lēmumam par audžuģimenes vai specializētās audžuģimenes statusa piešķiršanu vai par atteikumu piešķirt audžuģimenes vai specializētās audžuģimenes statusu un personu, kuras bāriņtiesa ir atzinusi par atbilstošām aizbildņa pienākumu pildīšanai vai iecēlusi par aizbildni, mācībām;
· 
· B – līdzekļi, kas nepārsniedz 20 % no finansējuma apmēra, kas plānots pakalpojuma nodrošināšanai audžuģimenēm un specializētajām audžuģimenēm;
· 
· C – līdzekļi, kas nepārsniedz 10 % no specializētajām audžuģimenēm izmaksātās atlīdzības par specializētās audžuģimenes pienākumu pildīšanu;
· 
· D – līdzekļi, kas nepārsniedz 20 % no šo noteikumu 12.3. un 12.13. apakšpunktā minētā pakalpojuma izmaksām."
· 25. Izteikt 22.2 punktu šādā redakcijā:
· "22.2 Kārtību, kādā sniedz pārskatu par šo noteikumu 12.19. un 12.20. apakšpunktā minētā pakalpojuma sniegšanu, nosaka šo noteikumu 3.1. apakšpunktā minētajā līgumā. Līgumā paredz, ka šo noteikumu 12.19.  un 12.20. apakšpunktā  minētā pakalpojuma administrēšanas izdevumiem paredzētie līdzekļi nepārsniedz 20 % no pakalpojuma izmaksām."
· 26. Papildināt ar 22.3 punktu šādā redakcijā:
· "22.3 Atbalsta centram piešķir finansējumu šo noteikumu 12.20. apakšpunktā minēto pasākumu īstenošanai atbilstoši audžuģimenēs un specializētajās audžuģimenēs ievietoto bērnu skaitam uz kārtējā gada 1. janvāri."
· 27. Izteikt 23. punktu šādā redakcijā:
· "23. Šo noteikumu 11. punktā minētās informācijas ievadīšanu informācijas sistēmā centrs nodrošina pēc tam, kad uzsākta informācijas sistēmas funkcionalitātes darbība. Līdz informācijas sistēmas funkcionalitātes darbības uzsākšanai centrs nodrošina attiecīgās informācijas uzkrāšanu manuāli."
· 28. Papildināt ar 29. punktu šādā redakcijā:
· "29. Finansējumu šo noteikumu 12.20. apakšpunktā minēto pasākumu īstenošanai 2025. gadā atbalsta centram piešķir atbilstoši audžuģimenēs un specializētajās audžuģimenēs ievietoto bērnu skaitam uz 2025. gada 1. aprīli."

